Á þriðjudag voru opnuð tilboð í endurlögn á tæplega þriggja kílómetra löngum vegarkafla í Skorradal , mili Grundar og Hvamms . Verkinu skal skipt í tvo áfanga . Fyrri hluti verksins á vera búinn ekki síðar en 30. nóvember á þessu ári en verklok skulu vera í síðasta lagi 15. júlí 2008 . Kostnaðaráætlun Vegagerðarinnar hljóðaði upp á tæpar 35 milljónir króna . Níu aðilar buðu í verkið . Þróttur Akranesi átti lægsta tilboð upp á tæplega 36 milljónir , Borgarverk kom næst með 38 milljónir sléttar og Klæðning í Hafnarfirði með 39 milljón króna tilboð . Kaldólfur ehf , Jörfi Hvanneyri og Velverk Brúarhrauni buðu rétt ríflega 40 milljónir hvert fyrirtæki , Ístrukkur á Kópaskeri bauð 46,5 milljónir , Heimir og Þorgeir í Reykjavík 51 milljón og Ýtan Reykjavík átti hæsta tilboðið upp á tæpar 67 milljónir króna . Engin ákvörðun hefur verið tekin um það hvaða tilboði verður tekið .